[{"text_idx": "#000002", "text": "Gwersi trawiadol: pwysigrwydd cymuned mewn addysg"}, {"text_idx": "#000003", "text": "Ymwelodd pedwar aelod o di\u0302m gweithredol Coleg Penybont a\u0302 De Affrica yn ddiweddar i ddatblygu partneriaethau strategol, cynorthwyo a\u0302 gweithredu technolegau digidol mewn cymunedau lleol, a chyfnewid arferion dysgu."}, {"text_idx": "#000005", "text": "Mae Middelpos, sy\u2019n fferm weithredol, yn gartref i 13 o deuluoedd ac yn cynhyrchu olifau a grawnwin. Aeth y ti\u0302m ati i gefnogi\u2019r menywod a\u2019r plant gyda gweithrediad dyddiol y fferm a\u2019r clwb ar o\u0302l ysgol, sy\u2019n cael ei redeg gan Inspire Children and Youth."}, {"text_idx": "#000006", "text": "\u201cEr gwaethaf yr heriau niferus y mae teuluoedd gwledig yn eu hwynebu, maent yn gweithio\u2019n ddiflino i sicrhau bod plant lleol yn cael y cyfleoedd a\u2019r adnoddau i fynychu\u2019r ysgol, yn dysgu sgiliau fel trefniadaeth academaidd, garddio a jiwdo, yn ogystal a\u0302 chael amser i chwarae a datblygu sgiliau cymdeithasol.\u201d"}, {"text_idx": "#000007", "text": "Mae Inspire Children and Youth, elusen datblygiad gwledig sy\u2019n hyrwyddo entrepreneuriaeth menywod fel rhan o\u2019u cenhadaeth, wedi bod yn seiliedig ar y fferm ers 2017. Mae eu hamcan yn parhau i fod yn un syml: creu mannau diogel i fenywod a phlant gwledig a darparu cymorth addysgol cyfannol, ymwybyddiaeth iechyd a hyfforddiant entrepreneuraidd. Dros y chwe blynedd diwethaf, mae mwy na 40 o swyddi wedi cael eu creu ar gyfer menywod ar y fferm, gan dorri\u2019r gylchred genedliadol o dlodi a cham-drin i lawer. Mae eu rhaglen yn dathlu posibiliadau entrepreneuriaid benywaidd ac yn helpu i ddarparu\u2019r offer sydd ei angen ar fenywod i wneud cynnydd a llwyddo."}, {"text_idx": "#000008", "text": "Cydnabyddodd di\u0302m Coleg Penybont fod eu hymweliad yn gyfle dysgu gwych. Yn ystod ymweliad a\u0302 Phrifysgol y Western Cape, fe gymeron nhw ran mewn trafodaethau a oedd yn ystyried thema\u0302u allweddol ynghylch datblygiad gwledig, gan gynnwys addysg, cyllid a sgiliau gwyrdd. Nid yn unig oedd y cyfarfodydd hyn wedi darparu\u2019r wybodaeth i\u2019r ti\u0302m i roi\u2019r cymorth gorau i drigolion Fferm Middelpos, ond roedd hefyd wedi helpu i atgyfnerthu gwersi allweddol a ddysgwyd yn ystod y daith. Bydd cynaliadwyedd ac ethos addysgol yn ddwy thema allweddol a fydd yn cael eu defnyddio i gyfoethogi arferion addysgu a chwricwlaidd y Coleg o hyn ymlaen."}, {"text_idx": "#000009", "text": "\u201cMae llawer o bethau rydyn ni\u2019n eu cymryd yn ganiataol, fel mynediad dibynadwy at y rhyngrwyd ac argaeledd gwybodaeth, yn foethau neu ddim yn bodoli o gwbl ar ffermydd gwledig, ond maen nhw\u2019n dal i lwyddo i ffynnu a darparu rhaglenni addysgol a chymdeithasol hanfodol.\nY prif beth i mi gymryd i ffwrdd o\u2019r profiad yma yw pwysigrwydd cymuned \u2013 hyd yn oed mewn tirwedd gymdeithasol-wleidyddol hynod o anodd, mae\u2019r bobl yn parhau i fod yn gyfeillgar, yn groesawgar ac yn wirioneddol benderfynol o newid eu hamgylchiadau. Gallwn ddysgu llawer o\u2019u huchelgais \u2013 waeth pa mor heriol yw eu sefyllfa, maen nhw wir yn credu y gallant newid y byd.\u201d"}, {"text_idx": "#000011", "text": "Wedi dychwelyd i Gymru, mae\u2019r bartneriaeth rhwng Coleg Penybont, Inspire Children and Youth a Phrifysgol y Western Cape yn dal i ffynnu. Bydd y Coleg yn parhau i gefnogi Inspire Children and Youth gyda\u2019u gweithrediadau digidol, ac mae\u2019n bwriadu creu alotment \u2018Inspire\u2019 ar y safle er iechyd a lles staff a chynaliadwyedd. Yn ogystal, nod y Coleg yw creu cyfleoedd gwirfoddoli parhaus i fyfyrwyr a staff trwy Taith, rhaglen gyfnewid ryngwladol Cymru. Trwy\u2019r rhaglen hon, bydd aelodau o gymuned Coleg Penybont yn cael y cyfle i weithio ochr yn ochr ag Inspire Children and Youth yn Ne Affrica a chyfrannu at ddatblygiad cymunedau gwledig."}, {"text_idx": "#000012", "text": "\u201cRydyn ni\u2019n gwybod mai dim ond y dechrau yw hwn ar berthynas arbennig iawn gyda Choleg Penybont, ac ni allwn aros i weld sut mae\u2019r ymweliad yma\u2019n datblygu i fod yn obaith, yn ysbrydoliaeth ac yn arloesedd.\u201d"}, {"text_idx": "#000013", "text": "Amdanom niEin gweledigaeth a\u2019n gwerthoeddEin pobl a\u2019n gyrfaoeddY Gymraeg ar gyfer myfyrwyr llawn amserPolisi\u0308auLlywodraethuNewyddion a DigwyddiadauCydymffurfiaeth ac AdroddiadauDatblygiadau\u2019r campysauCampws newydd yng nghanol y dref"}, {"text_idx": "#000014", "text": "Campws newydd yng nghanol y dref"}, {"text_idx": "#000018", "text": "Newyddion a DigwyddiadauDyddiadau tymorDigwyddiadau DarganfodTeithiau campwsGraddio"}, {"text_idx": "#000019", "text": "Cyfleusterau a llogi cymunedolClwb CoffiSalon31Meithrinfa DdyddBwyty31"}, {"text_idx": "#000020", "text": "Cysylltu a\u0302 niLleoliadau\u2019r campysauCyfleoedd (gwasanaeth gyrfaoedd)Rhoi gwybod am absenoldeb"}, {"text_idx": "#000022", "text": "Y Gymraeg ar gyfer myfyrwyr llawn amser\nCampws newydd yng nghanol y dref"}]